# data[].attributes.headline
ΕΒΔΟΜΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.subject
ΕΒΔΟΜΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.headline
ΠΕΜΠΤΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.subject
ΠΕΜΠΤΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.headline
ΤΕΤΑΡΤΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.subject
ΤΕΤΑΡΤΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.body
Όλο το Westeros είναι σε κατάσταση συναγερμού. Φθάνοντας στα αυτιά του Jaehaerys τα νέα για την άφιξη του μισθοφορικού στρατού του αδελφού του, καλεί στα όπλα τους προμάχους του, την ίδια ώρα που και οι σύμμαχοι του Raerys ετοιμάζονται για τον πόλεμο.

Ύστερα από σχεδόν έναν μήνα σφοδρών καταιγίδων στο Cracklaw Point, εμποδίζοντας τους Skinners να εμπλακούν σε ανοιχτή μάχη με τις δυνάμεις του οίκου Celtigar, παρά μόνο σε μικρές αψιμαχίες και σαμποτάζ, κόπασαν επιτέλους οι καταιγίδες και οι δύο στρατοί συμφώνησαν να αναμετρηθούν σε ένα μικρό λεκανοπέδιο κοντά στα νέα σύνορα του φέουδου του οίκου Celtigar, λίγα χιλιόμετρα μακριά από το Dyre Den. Στο μεταξύ ο στρατός του Raerys Targaryen ολοκλήρωσε τις προετοιμασίες του και ετοιμαζόταν να αποβιβαστεί στο Dyre Den ώστε να ξεκινήσει την εκστρατεία του κατά του King's Landing. Η μάχη αποδείχθηκε κερδοφόρα για τους Skinners, διατηρώντας το πλεονέκτημα που έχει ο Raerys στην χερσόνησο.

Οι Σιδηρογέννητοι ξεκινάνε μαζικές επιδρομές και επιθέσεις στις ακτές των Δυτικών Περιοχών.

Ο Raerys Targaryen με 40 περίπου πλοία από τον στόλο του επιτίθεται στο Dragonstone και το καταλαμβάνει.

# data[].attributes.headline
ΤΡΙΤΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.subject
ΤΡΙΤΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.body
Τα στρατεύματα του Steffon Baratheon χωρίζονται σε δύο μέτωπα για την αντιμετώπιση των επαναστάτων, 5000 Χρυσολοχίτες αποβιβάζονται στο Rain House για τον σχηματισμό του νοτίου μετώπου. Ο οικοδεσπότης άρχοντας Anduin Goodhawk δηλητηριάζει τους διοικητές του Χρυσού Λόχου και συλλαμβάνει αιφνιδιαστηκά τους Χρυσολοχίτες, δίνοντάς τους την επιλογή είτε να τον ακολουθήσουν, είτε να πεθάνουν. Και οι 5000 τάσσονται με το μέρος του και ο οίκος Goodhawk τάσσεται επίσημα με την πλευρά των επαναστατών.

Ο Raerys Targaryen αναχωρεί από το Casterly Rock, αποφασισμένος να εκτελέσει το αρχικό του πλάνο, στην Κοιλάδα του Arryn. Έχοντας φθάσει στο Έυρι, λαμβάνει ευχάριστα νέα από τους απεσταλμένους του στην Σιδηρά Τράπεζα, η οποία ήταν ήδη αρκετά πρόθυμη να χρηματοδοτήσει να στραφεί προς το μέρος του. Οι απεσταλμένοι του Raerys λαμβάνοντας τα χρήματα από την Σιδηρά Τράπεζα, χρηματοδότησαν τον στόλο του μισθοφορικού στρατού του με ταχύ ρυθμό. Οι μισθοφορικοί λόχοι άρχισαν να συσπειρώνονται στο λιμάνι του Braavos, ενώ το Τάγμα του Υάκινθου, το ελίτ ιπποτικό τάγμα του Raerys είχε ήδη σαλπάρει για την Κοιλάδα.

Καταφθάνοντας το Τάγμα του Υάκινθου στο Έυρι, ανακαλύπτουν πως ο άρχοντας Hardyng, υποτελής του άρχοντα Arryn, σχεδίαζε την δολοφονία του Raerys στο Gulltown. Ο άρχοντας Hardyng παραδέχεται την ενοχή του και την πίστη του στον Jaehaerys και τιμωρείται.

Οι άρχοντες της Κοιλάδας και της Πεδιάδας συγκαλούνται στο Έυρι όπου και υψώνουν τα σπαθιά τους για τον Raerys Targaryen. Ύστερα από μερικές ημέρες ο μισθοφορικός στρατός του Raerys αποβιβάζεται στο Westeros και ξεκινάει τις πολεμικές του προετοιμασίες.

# data[].attributes.headline
ΔΕΥΤΕΡΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.subject
ΔΕΥΤΕΡΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.body
Ο άρχοντας του οίκου Redwyne της νήσου Arbor καίει ένα από τα χωριά του φέουδού του ύστερα από αναστάτωση που προέκυψε για την υψηλή φορολογία. Αυτή η πράξη είχε ως αποτέλεσμα ο Edward Eastwood, ένας μεγάλος οινοπαραγωγός από το Σύσκιο του Vinetown, να σκεφτεί την επανάσταση και στέλνει τους συντρόφους του σε όλο το νησί, ψάχνοντας για υποστηρικτές.

Ο άρχοντας Aeron του οίκου Grafton καταφέρνει να εξοντώσει το μεγαλύτερο μέρος των αριστοκρατών που κυβερνούσαν de facto το Gulltown και ο πόλος της εξουσίας της μεγάλης αυτής πόλης γυρνάει πίσω στον οίκο Grafton. Οι πιστοί υποτακτικοί του, για τις επτά επόμενες ημέρες, σάρωσαν την πόλη εντοπίζοντας και τους εναπομείναντες αριστοκράτες και απροσδόκητα ανακαλύπτουν και μία ομάδα κατασκόπων. Μη καταφέρνοντας να αποσπάσουν πληροφορίες από τους κατασκόπους, ο Aeron τους στέλνει στον άρχοντα της Κοιλάδος, Jasper Arryn.

Αγγελιοφόροι του Καλ Ρέγκο στέλνουν στους αφέντες σχεδόν κάθε μεγάλης πόλεως του Essos από ένα σακίδιο γεμάτο νεκροκεφαλές, απειλώντας πως εάν δεν πληρώσουν φόρο τιμής θα αντιμετωπίσουν την οργή του Καλ. Σχεδόν όλες οι στοχοποιημένες πόλεις δέχονται να πληρώσουν φόρο τιμής, θέλοντας να αποφύγουν τον πόλεμο με μία από τις μεγαλύτερες ορδές Ντοθράκι. Στο μεταξύ, άλλοι αγγελιοφόροι του Καλ Ρέγκο στάλθηκαν ώστε να απειλήσουν με παρόμοιο τρόπο σχεδόν όλους τους μισθοφορικούς λόχους. Οι περισσότεροι λόχοι αγνόησαν τις απειλές του Καλ, αλλά 17 δέχθηκαν να συνθηκολογήσουν μαζί του.

Ο άρχοντας Andrian του Οίκου Celtigar ανακαλύπτει πως οι ευγενείς οίκοι του Cracklaw Point της Περιοχής του Στέμματος είναι κρυφά ορκισμένοι στον Raerys Targaryen και ζητάει στρατιωτικές ενισχύσεις από τον βασιλιά Jaeherys ώστε να εκστρατεύσει εναντίον τους και να τους καθυποτάξει. Η αντίδραση του βασιλιά ήταν άμεση, στέλνοντας μέσα σε λίγες ημέρες 1100 άνδρες στην υπηρεσία του άρχοντα Andrian. Ο άρχοντας Andrian, με αυτούς τους 1100 άνδρες και 100 δικούς του, εκστρατεύει κατά του πρώτου στόχου του· το ανοικοδομημένο κάστρο Whispers του οίκου Crabb. Με ένα έξυπνο κόλπο, το κάστρο πέφτει εύκολα στα χέρια του οίκου Celtigar με μηδαμινές απώλειες. Ο άρχοντας William Crabb κρεμάται ως προδότης, τα υπόλοιπα μέλη του οίκου θανατώνονται αφήνοντας ζωντανό μονάχα τον νεαρότερο υιό των Crabb υπό κράτηση.

Η Διοικήτρια Joanne Blackwood φθάνει στο King's Landing για να βοηθήσει τον βασιλιά στην οργάνωση της εκστρατείας κατά των Σιδηρογέννητων, ωστόσο ο βασιλιάς την ενημερώνει πως οι Σιδηρογέννητοι δέχθηκαν να συνθηκολογήσουν. Αντ' αυτού, ο βασιλιάς υποψιαζόμενος πως οι Lannister είναι υποστηρικτές του Raerys, θέτει την Joanne σε αδιέξοδο ζητώντας την η Δύση να παράσχει στρατιωτικές ενισχύσεις στον άρχοντα Andrian Celtigar. Ο άρχοντας Tytos Lannister δέχεται να προσφέρει 200 άνδρες ώστε να κερδίσει χρόνο μέχρι να σκεφθούν οι άρχοντες της Δύσης πως θα αποφύγουν την δύσκολη κατάσταση στην οποία τους έθεσε ο βασιλιάς, αρκετοί όμως από αυτούς φαίνεται να είναι ψυχροί ή και εξαγριωμένοι ενάντια στην Διοικήτρια Blackwood, γιατί δέχθηκε να ζητήσει από τον άρχοντα Tytos στρατιωτική ενίσχυση κατά των υποστηρικτών του Raerys, η Joanne νιώθει προδωμένη και η πίστη της αρχίζει να μεταστρέφεται. Εν τω μεταξύ οι Χρυσομανδύες την κρατάνε περιορισμένη στο δωμάτιό της, απαγορεύοντάς την να μετακινηθεί οπουδήποτε χωρίς την άδεια του βασιλιά.

Ο Raerys μαθαίνοντας για την εκστρατεία του Celtigar, αρνείται να κάνει άλλο την υπομονή που του ζήτησαν οι άρχοντες της Δύσης και αποφασίζει να πάει στο Έυρι ώστε να εκτελέσει το αρχικό σχέδιο για το οποίο επέστρεψε στο Westeros. Στο μεταξύ, προσλαμβάνει τον μισθοφορικό λόχο Skinners και τον στέλνει στην Περιοχή του Στέμματος ώστε να αντιμετωπίσει την απειλή του Celtigar μέχρι να οργανώσει τα στρατεύματά του.

Ο Χρυσός Λόχος καταφθάνει στις ακτές των Περιοχών της Καταιγίδας ύστερα από έκκληση του άρχοντα Steffon Baratheon για την πάταξη της επερχόμενης επανάστασης του Dondarrion. Ο άρχοντας Anduin Goodhawk, απόγονος Χρυσολοχιτών, προδίδει την επαναστατική συμμαχία και πηγαίνει με το μέρος των Baratheon και του Χρυσού Λόχου. Η συμμαχία στο μεταξύ ανακοινώνει επίσημα την αποστασία της από την εξουσία του οίκου Baratheon, αρνούμενη να πληρώνει από εδώ και στο εξής τέλη υποταγής.

Ο Σερ Sheev Deathstar, ένας από τους σπουδαιότερους ιππότες της Δύσης, προκαλεί την Διοικήτρια Joanne Blackwood σε μονομαχία για «τις προδοτικές ενέργειές της κατά της Δύσης», η Joanne μαθαίνοντας αυτά τα νέα, δακρυσμένη αναφέρει στον βασιλιά πως ο Σερ Sheev την παγίδευσε επειδή την ζήλευε και αποκάλυψε την συμμετοχή του στην απόδραση του Raerys Targaryen.

Ως αντίποινα για τις συκοφαντίες των Δυτικών κατά των Σιδηρογέννητων σχετικά με το κάψιμο του Lannisport, ο στόλος του οίκου Blacktyde με ενισχύσεις από τον στόλο του οίκου Greyjoy, λεηλατεί το Banefort και αιχμαλωτίζει τον άρχοντα Banefort και τον μεταφέρει στα Σιδερένια Νησιά, ζητώντας πέντε χιλιάδες χρυσούς δράκους από τους άρχοντες της Δύσης ως λίτρα για την επιστροφή του.

# data[].attributes.headline
ΠΡΩΤΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.subject
ΠΡΩΤΟΣ ΜΗΝΑΣ ΤΟΥ ΕΤΟΥΣ 404 ΚΕ

# data[].attributes.body
Το Βασιλικό Στέμμα του Westeros καθυστερεί για ακόμη μία φορά να αποπληρώσει τα χρέη του στην Σιδηρά Τράπεζα, η Σιδηρά Τράπεζα υπονοεί πως θα υποστηρίξει τον Raerys Targaryen στον θρόνο εάν συνεχιστεί αυτή η καθυστέρηση.

Ο Raerys Targaryen επιστρέφει μυστικά στο Westeros από την εξορία του, για άγνωστο λόγο. Εντοπίζεται και καταδιώκεται από τον άρχοντα Daren Hogg και μερικούς άνδρες του για να καταλήξει τελικά αιχμάλωτος του οίκου Vanakar.

Ο Καλ Ρέγκο προκαλεί γενοκτονία, σκοτώνοντας 30 περίπου χιλιάδες σκλάβους, εν τω μεταξύ καλεί στο Vaes Dothrak όλους τους μισθοφορικούς λόχους του Έσσος και του Westeros, κάποιοι από αυτούς δέχονται την πρόσκλησή του.

Ο βασιλιάς Jaeherys Targaryen, μαθαίνοντας για την επιστροφή του εξόριστου αδελφού του στο Westeros, απαιτεί την παράδοσή του στο Κόκκινο Φρούριο και ο Eian Vanakar υπακούει, όμως ο Raerys ελευθερώνεται από μία ομάδα Δυτικών και Κοιλαδιωτών ιπποτών προτού φθάσει στο King's Landing.

Χωρίς να γνωρίζει ποιοι ελευθέρωσαν τον Raerys, ο Jaeherys εκδίδει επιστολή σε όλους τους άρχοντες του Westeros, ζητώντας να του φέρουν τον Raerys στο Κόκκινο Φρούριο ζωντανό ή νεκρό για αμοιβή 10000 χρυσών δράκων.

Φυγαδευμένος στην Δύση, ο Raerys Targaryen σμίγει μετά από χρόνια με την μητέρα του, ενώ οι Lannister συγκαλλούν σε συμβούλιο όλους τους άρχοντες της Δύσης, αποφασίζοντας να στηρίξουν τον αγώνα του Raerys για την αποκατάστασή του στον Σιδερένιο Θρόνο και οργανώνοντας τις επόμενες κινήσεις για τον επερχόμενο πόλεμο.

Τα Σιδερένια Νησιά κυρήσσουν ανεξαρτησία από τον Σιδερένιο Θρόνο και ζητούν να συνθηκολογήσουν με τον βασιλιά Jaeherys με απαραίτητο όρο την προσάρτηση των νησιών «Ασπίδες» της Πεδιάδας στο νεοσυσταθέν βασίλειό τους. Ο βασιλιάς Jaeherys εξοργισμένος δίνει έναν περίπου μήνα διορία σε όλους τους άρχοντες των Σιδερένιων Νησιών να έρθουν στο Κόκκινο Φρούριο και να λυγίσουν το γόνατο αλλιώς θα κυρήξει πόλεμο εναντίον τους.

Μαθαίνοντας για την ανεξαρτησία των Σιδερένιων Νησιών, οι Lannister στέλνουν την Joanne Blackwood στο Pyke, σε μία προσπάθεια να συνάψουν συμμαχία κατά του Jaeherys. Στο μεταξύ, ο άρχοντας Ζάιρ, Άρχοντας και Ασπίδα του Lannisport, καίει το λιμάνι και ένα μέρος της πόλης του ώστε να αυξήσει τα έσοδα από την φορολογία και να λύσει τα τρέχοντα οικονομικά προβλήματα. Για την πυρκαγιά κατηγορεί τους Greyjoy.

Οι άρχοντες των Σιδερένιων Νησιών αρνούνται κάθε πρόταση των Lannister και προτιμούν να αντιμετωπίσουν την οργή του Jaeherys χωρίς την υποστήριξή τους.

Ο άρχοντας Dondarrion, δυσαρεστημένος από την διακυβέρνηση του Οίκου Baratheon, συγκάλεσε συμβούλιο με άλλους εξ ίσου δυσαρεστημένους οίκους και αποφάσισαν να συμμαχήσουν και να οργανώσουν επανάσταση με σκοπό να ανατρέψουν τον Οίκο Baratheon από την εξουσία των Περιοχών της Καταιγίδας.

# data[].attributes.headline
ΕΝΑΡΞΗ ΤΟΥ ΕΤΟΥΣ 404 ΑΠΟ ΚΑΤΑΚΤΗΣΕΩΣ ΤΟΥ ΕΗΓΚΟΝ

# data[].attributes.subject
ΕΝΑΡΞΗ ΤΟΥ ΕΤΟΥΣ 404 ΑΠΟ ΚΑΤΑΚΤΗΣΕΩΣ ΤΟΥ ΕΗΓΚΟΝ